xxxvm 
geographica"). — Quae omnia falsa ista opinione nituntur, quod exi- 
stimant posse judicari de affinitate generalioris cujusdam ordinis ex 
specialiori sive minori, quae illius pars sit: ut quum familiae locus in 
systemate determinandus sit, certi cujusdam generis ratio sit habenda, 
speciei autem unius, quum de genere res agatur. Sed quemadmodum 
ex unius, quodcumque est, organi cognitione individuum, cujus pars 
est, non cognoscitur, sic de familia ex uno genere, de genere ex una 
specie non licet judicare. Neque igitur ex similitudine, quam unum 
vel alterum genus cum aliis diversarum familiarum generibus offerat, 
de affinitate totius familiae judicatur. Consideranda est universi gene- 
ris, universae familiae, etc., communis typus, in quo positum est, ubi 
sit quodque genus, quaeque familia collocanda. Neque igitur aut Am- 
jihioxus aut Salmo Amphibiis magis consanguineus est, sed est clas- 
sis Piscium, quae Amphibiis adproximatur ; sunt Mollusca quae Verte- 
bratis, est regnum Vegetabile quod Animali confine est. 
Nobis igitur natura neque simplex videtur esse scala, neque rete-, 
sed serierum ex inferiori ad superius progredientium infinita et innu- 
merabilis multitudo, quarum ex unaquaque parte minores prodire 
series possint, radiorum modo aliae longius in diversas partes inter se 
discedentes, aliae minus; eodem fere modo, quo truncus arboris in ma- 
jores ramos dividitur, hi autem in semper minores, donec extremi in 
foliorum infinitum numerum quasi dissolvuntur; unus ramus magnus 
firmusque augescit et multimodis divisus tandem ad cacumen arbo- 
ris pervenit; alter infirmior manet; tertius denique cito desinit ac- 
crescere. 
Neque vero est in nostra potestate praevidere, utrum ejusmodi 
systematis ramus major futurus sit an minor, utrum in hanc an illam 
partem series quaedam progressura sit. Ne id quidem satis certum 
exploratumque habemus, num constent sibi ea, quae in genere de cha- 
racterum fide, de analogiae affmitatisque indiciis nobis persuasimus. 
Varium enim semper et mutabile natura; nusquam formas variare de- 
sistit; vel hanc vel illam partem mutat, et aliis iu plantis aliam. Na- 
tuiam solam regulam in einaquaque re sequamur necesse est. Itaque 
quum de affinitate familiae judicandum est, haud sane satis est, severa 
characterum trutina ponderari formas; non satis est ex iis formis, quae 
nobis exstant cognitae, vim familiae et naturam exquiri; quairendum 
est, quo intendere videatur seriei cujusque evolutio, utrum hac an illa 
via progrediantur formae; quibus omnibus perpensis judicandum est, 
utrum ad hanc an illam seriem aptius referatur. Quo cognito id quo- 
que apparebit, quae in quibusdam partibus similia sunt, utrum affinita- 
tem significent an analogiam. Sic sua cujusque form-<n vis est suus- 
que in systemate locus, nec qualis quaeque habenda sit et explicanda, 
nobis apparet, nisi perspecta, quae inter eam et ceteras intercedat ra- 
tio et necessitudo. Neque ipsum systema nobis res mortua est, sed 
quee progrediente rerum scientia semper amplificetur et partium dis- 
positione aptiore corrigatur. 
